02004150306940008 


3679 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 415 

3 Ιουνίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΖΩΗΣ ΖΙΑΜΠΟΥ» και κύρωση 
του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάργηση της Μονάδας Στρατηγικού Σχεδιασμού και 
Ανάλυσης Πολιτικής του Υπουργείου Εθνικής Οικο¬ 
νομίας και των θέσεων Ειδικού Επιστημονικού Προ¬ 
σωπικού που είχαν συσταθεί για τη στελέχωσή της. 2 

Καθορισμός της κατά συνεδρίαση αποζημίωσης των 


προέδρων, των μελών και των γραμματέων νομοπα¬ 
ρασκευαστικών επιτροπών, ειδικών επιτροπών κα¬ 
θώς και ομάδων εργασίας, αρμοδιότητας Υπουρ¬ 
γείου Δικαιοσύνης. 3 

Καθορισμός αριθμού ατόμων που θα επαναπροσλη- 
φθούν στο Υπουργείο Οικονομικών κατά το Β' εξά¬ 
μηνο του έτους 1994. 4 

Έγκριση ανωτάτου ορίου ημερών κίνησης εκτός έδρας 
υπαλλήλων Οργανισμού Κωπαΐδας και Α.Ο.Σ.Α.Κ. 

(Ν.Π.Δ.Δ.) για το έτος 1994. 5 

Επανίδρυση Λιμενικού Σταθμού στο Μενίδι Αιτωλοα¬ 
καρνανίας. 6 

Ίδρυση Λιμενικού Σταθμού στη Σαγιάδα Θεσπρωτίας. 7 

Ίδρυση Λιμενικού Σταθμού στα Συβότα Θεσπρωτίας. 8 


Λειτουργία των δημοσίων κέντρων και κυκλοφορία των 
οχημάτων κατά την 12.6.1994, ημέρα διεξαγωγής 
και ψηφοφορίας για την εκλογή αντιπροσώπων στη 
Συνέλευση των Ευρωπαϊκών Κοινοτήτων (Ευρω¬ 
παϊκό Κοινοβούλιο). 9 

Κατάργηση της παραγράφου 5 του άρθρου 1 της από¬ 
φασης ΕΔ2α/01/27/ΦΝ 294/18/29.3.85 του 

Υπουργού ΠΕ.ΧΩ.ΔΕ .10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην κοινή απόφαση αριθ. Π2β/ 
1359/1994 των Υπουργών Υγείας, Πρόνοιας και 
Κοινωνικών Ασφαλίσεων και Εθνικής Παιδείας και 
θρησκευμάτων.11 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΖΩΗΣ ΖΙΑΜΠΟΥ» και κύρωση του 
οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 5288/8.2.1993 δημόσια διαθήκη της Ζωής 
Ζιάμπου ή Ζάμπου του Στεφάνου, που συντάχθηκε ενώ¬ 
πιον της συμβολαιογράφου Αθηνών Αγάθης Κουτσοσπύ- 
ρου και δημοσιεύθηκε με το αριθ. 1597/26.5.1983 πρα¬ 
κτικό του Μονομελούς Πρωτοδικείο Αθηνών, με την οποία 
συστήθηκε κοινωφελές ίδρυμα την επωνυμία «ΙΔΡΥΜΑ 
ΖΩΗΣ ΖΙΑΜΠΟΥ» και με έδρα τον Τύρναβο. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 21.12.1993 γνωμοδότηση του Συμβουλίου 
Εθνικών Κληρ/των. 

4. Την αριθ. 1026431/2.3.1994 κοινή απόφαση του 
Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες στους Υφυπουργούς Οι¬ 
κονομικών (ΦΕΚ 154/Β/7.3.1994). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Αρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΖΩΗΣ ΖΙΑΜΠΟΥ» η οποία 
έγινε από την Ζωή Ζιάμπου με την αριθ. 5288/8.2.1983 
δημόσια διαθήκη της, η οποία συντάχθηκε ενώπιον της 
συμβολαιογράφου Αθηνών Αγάθης Κουτσοσπύρου και 
δημοσιεύθηκε με το αριθ. 1597/26.5.1983 πρακτικό του 
Μονομελούς Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εθνικής Παιδείας και θρησκευμάτων 
και διέπεται από τις διατάξεις της παραπάνω συστατικής 
του πράξης, του παρακάτω οργανισμού του Α.Ν. 2039/ 
1939 και των διαταγμάτων που εκδόθηκαν ή θα εκδο- 

θούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΖΩΗΣ ΖΙΑΜΠΟΥ». 

Αρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα την επωνυμία «ΙΔΡΥΜΑ ΖΩΗΣ 
ΖΙΑΜΠΟΥ», που συστήθηκε από τη Ζωή Ζιάμπου ή Ζά- 
μπου με την αριθ. 5288/8.2.1983 δημόσια διαθήκη της, η 
οποία συντάχθηκε ενώπιον της συμβολαιογράφου Αθη¬ 
νών Αγάθης Κουτσοσπύρου και δημοσιεύθηκε με το αριθ. 
1597/26.5.1983 πρακτικό του Μονομελούς Πρωτοδι¬ 
κείου Αθηνών, αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω συστα¬ 
τικής πράξης, του παρόντος οργανισμού, του Α.Ν. 2039/ 

1939, όπως κάθε φορά ισχύει ο νόμος αυτός και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Έδρα του ιδρύματος είναι ο Τύρναβος. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2. 

Σκοπός. 

Σκοπός του ιδρύματος είναι η παροχή οικονομικής ενί- 
σχυσης, σε έναν εκ των πλέον οικονομικά αδύνατων φοι¬ 
τητών - σπουδαστών, που κατάγεται από το Δήμο Τυρνά- 
βου και σπουδάζει Νομικές ή θετικές Επιστήμες. 

Άρθρο 3. 

Περιουσία - Πόροι. 

Περιουσία του ιδρύματος αποτελεί η ευρισκόμενη στην 
Εθνική Τράπεζα της Ελλάδος (Κεντρικό Κατάστημα), κα¬ 
τάθεση της Ζωής Ζιάμπου ή Ζάμπου, με αριθμό λογ/σμού 
040/786346-25 σημερινού ύψους 5.660.000 περίπου 
δραχμών. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομικές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4. 

Διοίκηση. 

1. Το ίδρυμα διοικείται από τριμελές Διοικητικό Συμβού¬ 
λιο, που αποτελείται πάντοτε από μέλη του Δημοτικού 
Συμβουλίου Τυρνάβου και ειδικότερα από τους: 

α) Εκάστοτε Πρόεδρο του Δημοτικού Συμβουλίου Τυρ¬ 
νάβου, ως Πρόεδρο του Διοικητικού Συμβουλίου του Ιδρύ¬ 
ματος. Σε περίπτωση κωλύματος του αναπληρώνεται από 
τον εκάστοτε Αντιπρόεδρο του Δημοτικού Συμβουλίου 
Τυρνάβου. 


β) Δύο (2) κατά την ηλικία μεγαλυτέρους Δημοτικούς 
Συμβούλους του Δήμου Τυρνάβου. Σε περίπτωση κωλύ- 
ματός τους, θα αναπληρώνονται από δύο άλλα μέλη του 
Δημοτικού Συμβουλίου, που θα καθορίζονται με απόφασή 
του. 

Η θητεία των μελών του Διοικητικού Συμβουλίου του 
Ιδρύματος ακολουθεί τη χρονική διάρκεια της θητείας των 
μελών του Δημοτικού Συμβουλίου Τυρνάβου. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Γραμματέα και 
τον Ταμία. 

3. Σε περίπτωση αποποίησης, παραίτησης, ή αντικατά¬ 
στασης, για οποιοδήποτε λόγο, κάποιου από τα μέλη του 
Διοικητικού Συμβουλίου, η κενή θέση συμπληρώνεται από 
άλλο μέλος του Δημοτικού Συμβουλίου Τυρνάβου που 
εκλέγεται με απόφαση αυτού. Κατά τον ίδιο τρόπο θα 
αντικαθίστανται και τα αναπληρωματικά μέλη αυτών. 

Κατά τα λοιπά θα ακολουθείται η διαδικασία που προ- 
βλέπεται από τις διατάξεις του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
τέσσερις μήνες και έκτακτα όποτε το ζητήσει ο Πρόεδρος 
ή δύο από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Λάρισας) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/1939 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθού μένος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

Αρθρο 7. 

Αρμοδιότητες Γραμματέα 
1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 


β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα του ιδρύματος, εκδίδοντας 
και υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9. 

Οικονομική διαχείριση. 

1. Η Οικονομική διαχείριση του ιδρύματος περιλαμβάνει 
ετήσια περίοδο η οποία αρχίζει την 1 η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α/22.12.1939). 

Άρθρο 10. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη όλα 
τα έσοδα και έξοδα του ιδρύματος που πραγματοποιού- 

νται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί- 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 12. 

Διάλυση του ιδρύματος, 

Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίκπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δήμο Τυρνά- 
βου για εκτέλεση του ίδιου ή παραμφερούς σκοπού. 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 24 Μαΐου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝ. ΠΑΙΔ. & ΘΡΗΣΚΕΥΜΑΤΩΝ 

ΔΗΜ. ΓΕΩΡΓΑΚΟΠΟΥΛΟΣ ΔΗΜΗΤΡΙΟΣ ΦΑΤΟΥΡΟΣ 

-♦- 

ΥΠΟΥ ΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙ ΣΕΙΣ 

Αριθ. 21426/ΔΙΟΕ 649 ( 2 ) 

Κατάργηση της Μονάδας Στρατηγικού Σχεδιασμού και 
Ανάλυσης Πολιτικής του Υπουργείου Εθνικής Οικονο¬ 
μίας και των θέσεων Ειδικού Επιστημονικού Προσωπι¬ 
κού που είχαν συσταθεί για τη στελέχωσή της. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του άρθρου 33 παρ. 1 του Ν. 2190/94 (ΦΕΚ 28/ 
3.3.1994 τ.Α) με τις οποίες καταργούνται αυτοδίκαια με 
τη συμπλήρωση είκοσι (20) ημερών από τη δημοσίευσή 
του οι κατά το άρθρο 80 του Ν. 1892/90 Μονάδες Στρα¬ 
τηγικού Σχεδιασμού και Ανάλυσης Πολιτικής και οι αντί¬ 
στοιχες θέσεις Ειδικού Επιστημονικού Προσωπικού. 

β. του Π.Δ. 336/1990 «Σύσταση Γενικών Δ/νσεων και 
Μονάδας Στρατηγικού Σχεδιασμού και Ανάλυσης Πολιτι¬ 
κής στο Υπουργείο Εθνικής Οικονομίας» (ΦΕΚ 135/Α ), 
με το οποίο συστάθηκαν Μονάδα Στρατηγιού Σχεδιασμού 
και Ανάλυσης Πολιτικής στο Υπουργείο Εθνικής Οικονο¬ 
μίας και δέκα (10) θέσεις Ειδικού Επιστημονικού Προσω¬ 
πικού, με σχέση εργασίας ιδιωτικού δικαίου αορίστου χρό¬ 


νου για τη στελέχωσή της. 

2. Το γεγονός ότι οι ανωτέρω συσταθείσες θέσεις Ειδι¬ 
κού Επιστημονικού Προσωπικού με σχέση εργασίας Ιδιω¬ 
τικού δικαίου αορίστου χρόνου για τη στελέχωσή της κα- 
ταργούμενης μονάδας είναι κενές, διαπιστώνουμε: 

Την κατάργηση από 24 Μαρτίου 1994 α) της Μονάδας 
Στρατηγικού Σχεδιασμού και Ανάλυσης Πολιτικής του 
Υπουργείου Εθνικής Οικονομίας και β) των δέκα (10) θέ¬ 
σεων Ειδικού Επιστημονικού Προσωπικού με σχέση εργα¬ 
σίας ιδιωτικού δικαίου αορίστου χρόνου, που είχαν συστα¬ 
θεί για τη στελέχωσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 1994 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 2033627/3829/0022 ( 3 ) 

Καθορισμός της κατά συνεδρίαση αποζημίωσης των προ¬ 
έδρων, των μελών και των γραμματέων νομοπαρα¬ 
σκευαστικών επιτροπών, ειδικών επιτροπών καθώς και 
ομάδων εργασίας, αρμοδιότητας Υπουργείου Δικαιο¬ 
σύνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. α. Το Ν.Δ. 908/1971 «Περί μονίμου Νομοπαρα¬ 
σκευαστικής Επιτροπής παρά τω Υπουργείω Δικαιοσύ¬ 
νης», όπως τροποποιήθηκε: 

β. το άρθρο 20 του Ν. 1968/1991 

γ. το άρθρο 27 του Ν. 2145/1993 

δ. το άρθρο 50 του Ν. 2172/1993 

ε. την περ. ι της παρ. 1 του άρθρου 23 του Ν. 2145/93 
και 

στ. την παρ. 5 του άρθρου 6 του Ν. 2207/1993. 

2. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του ΤΑΧΔΙΚ, το 
ύψος της οποίας δεν είναι δυνατόν να προϋπολογισθεί, 
διότι εξαρτάται από τον αριθμό των επιτροπών που θα συ- 
σταθούν, τον αριθμό των συνεδριάσεων που θα πραγμα¬ 
τοποιηθούν και τη συμμετοχή των μελών σε κάθε μία από 
τις πραγματοποιηθησόμενες συνεδριάσεις, αποφασί¬ 
ζουμε: 

1. Για τις νομοπαρασκευαστικές και ειδικές επιτροπές 

α. Καθορίζουμε την κατά συνεδρίαση αποζημίωση των 
προέδρων σε 25.000 δρχ., των μελών σε 20. θ'" ιχ. και 
των γραμματέων σε 10.000 δρχ. για το έργο που παρέ¬ 
χουν στο Υπουργείο Δικαιοσύνης. 

β. Ορίζουμε το ανώτατο όριο αμειβομένων συνεδριά¬ 
σεων σε έξι (6) το μήνα, διάρκεια της κάθε συνεδρίασης 
πέντε (5) ώρες και χρόνο πραγματοποίησης αυτών τον 
εκτός του κανονικού ωραρίου εργασίας. 

2. Για τις λοιπές ομάδες εργασίας εφάπαξ αποζημίωση 
εκ δρχ. 300.000. 

Η απόφαση να δημοσιευθε'ι στην Εφημερίδα της Κυ- 
βερνήσεως. 

Αθήνα, 24 Μαΐου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΑΛΕΞ. ΠΑΠΑΔΟΠΟΥΛΟΣ Γ. ΚΟΥΒΕΛΑΚΗΣ 

-♦- 

Αριθ. 1060551/1023/0001 (4) 

Καθορισμός αριθμού ατόμων που θα επαναπροσληφθούν 
στο Υπουργείο Οικονομικών κατά το Β' εξάμηνο του 
έτους 1994. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) της παρ. 10 του άρθρου 25 του Ν. 
2190/94 (ΦΕΚ 28Α ) «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», β) του άρθρου 27 του Ν. 2081/92 (ΦΕΚ 154Α ), με 
το οποίο προστέθηκε άρθρο 29Α' στο Ν. 1558/1985 
(ΦΕΚ 137Α). 

2. Την κοινή απόφαση των Υπουργών Προεδρίας της 
Κυβέρνησης και Οικονομικών αριθμ. 1054661/939/ 
0001/16.5.1994, με την οποία καθορίστηκε, κατά κλάδο 
ή ειδικότητα, ο αριθμός των επαναπροσλαμβανομένων 
στο Υπουργείο Οικονομικών. 

3. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του κρατικού προϋπολογι¬ 
σμού (φορέας 23210 και ΚΑΕ 0211), ο οποίος τροποποιή¬ 
θηκε με την αριθμ. 2031840/26.5.1994 απόφαση του 
Υπουργού Οικονομικών. 

4. Τον αριθμό των αιτήσεων επαναπρόσληψης καθώς 
και τις επιτακτικές υπηρεσιακές ανάγκες, αποφασί¬ 
ζουμε: 

Ορίζουμε όπως τα ογδόντα οκτώ (88) άτομα που υπέβα¬ 
λαν, σύμφωνα με τις διατάξεις του άρθρου 25 παρ. 3 του 
Ν. 2190/94, αίτηση επαναπρόσληψης και πληρούν τις νό¬ 
μιμες προϋποθέσεις, επαναπροσληφθούν μέχρι 
31.7.194. 

Η απόφαση αυτή να δημοσιευθε'ι στην Εφημερίδα της 
Κυβερνήσεως. 

Αθήνα, 26 Μαΐου 1994 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 125 448 (5) 

Έγκριση ανωτάτου ορίου ημερών κίνησης εκτός έδρας 
υπαλλήλων Οργανισμού Κωπαΐδας και Α.Ο.Σ.Α.Κ. 
(Ν.Π.Δ.Δ.) για το έτος 1994. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των άρθρων 23 και 29 του Ν. 1558/85 (ΦΕΚ 137/ 
τΑ'/85) «Κυβέρνηση και Κυβερνητικά Όργανα». 

β) Του Ν.Δ. 65/1973 «Περί δαπανών κινήσεως των τα¬ 
κτικών δημοσίων υπαλλήλων», όπως έχει τροποποιηθεί 
και ισχύει σήμερα. 


γ) Του Ν.Δ. 2488/1953 (ΦΕΚ 195/τ.Α'/53) και του Ν. 
3704/57 (ΦΕΚ 98/τ.Α'/57) περί συστάσεως Οργανισμού 
Κωπαΐδας και Α.Ο.Σ.Α.Κ. 

δ) Του άρθρου 20 του Ν. 1505/84 (ΦΕΚ 194/τ.Α/ 
1984) «Περί αναδιάρθρωσης μισθολογίου προσωπικού 
της Δημόσιας Διοίκησης και άλλων συναφών διατάξεων» 
με το οποίο κυρωθήκαν οι με αριθμούς 28243/845/ 
18.4.1984 και 94015/2615/20.8.1984 κοινές Υπουργι¬ 
κές αποφάσεις «Περί ρυθμίσεως θεμάτων δαπανών κινή- 
σεως υπαλλήλων του Δημοσίου και Ν.Π.Δ.Δ.». 

ε) Του άρθρου 13 του Ν. 1810/1988 «Συμπλήρωση και 
βελτίωση του Ν. 1505/1984 και άλλες διατάξεις» με το 
οποίο κυρώθηκε η αριθ. 44012/1827/10.5.1988 κοινή 
Υπουργϋ ' πόφαση. 

στ) Γης αριθμ. 3011/55/12.1.1987 κοινής υπουργικής 
απόφασης που κυρώθηκε με το Ν. 1684/1987, όπως τρο¬ 
ποποιήθηκε με μεταγενέστερες διατάξεις. 

ζ) Της αριθ. 1700/76 (ΦΕΚ 271 /τ.Β'/76) απόφασης της 
Προεδρίας Κυβερνήσεως «Περί καθορισμού του αριθμού 
των επιτρεπομένων ημερών παραμονής εκτός έδρας των 
πολιτικών υπαλλήλων, κινουμένων δι’ εκτέλεσιν υπηρε¬ 
σίας κ.λπ. όπως έχει τροποποιηθεί μεταγενέστερα». 

η) Το άρθρο 8 του Ν. 2019/1992 (ΦΕΚ 34/τ.Α'/92). 

θ) Το Ν. 301/76 (ΦΕΚ 91/τ.Α'/76) «περί της εις την 
Εφημερίδα της Κυβερνήσεως δημοσιευμένης ύλης και 
ρυθμίσεως θεμάτων αναφερομένων εις την έκδοσιν και 
κυκλοφορίαν αυτής». 

ι) Την αριθ. 121838/10.3.1993 απόφασης του Υπ. Γε¬ 
ωργίας «Έγκριση ανωτάτου ορίου κίνησης εκτός έδρας 
υπαλλήλων Οργανισμού Κωπαΐδας και Α.Ο.Σ.Α.Κ. για το 
έτος 1993» όπως έχει τροποποιηθεί και συμπληρωθεί με¬ 
ταγενέστερα. 

ια) Τις διατάξεις του άρθρου 29Α του Ν. 1558/1985 το 
οποίο προστέθηκε με το άρθρο 27 του Ν. 2081/92 (ΦΕΚ 
154/92). 

ιβ) Τ ις σχετικές προτάσεις του Οργανισμού Κωπαΐδας 
και ΑΟΣΑΚ. 

2. Εγκρίνουμε την μετακίνηση και παραμονή εκτός 
έδρας με δικαίωμα αποζημίωσης των κατωτέρω κατά κα¬ 
τηγορία υπαλλήλων τακτικών, με σχέση εργασίας ιδιωτι¬ 
κού δικαίου αορίστου χρόνου και εποχικού, του Οργανι¬ 
σμού Κωπαΐδας και του Α.Ο.Σ.Α.Κ. με τις έναντι καθεμιάς 
των κατηγοριών αυτών σημειούμενες ημέρες, συνολικά 
και κατά ανώτατο όριο, για κάθε υπάλληλο, για εκτέλεση 
υπηρεσίας κατά το έτος 1994, ως ακολούθως: 


α/α Κατηγορία υπαλλήλων Ημέρες 

1. Προϊστάμενος Οργανισμού 90 

2. Προϊστάμενοι Τμημάτων 70 

3. Γεωπόνοι 60 

4. Πολιτικοί Μηχανικοί - Μηχανολόγοι - Ηλε¬ 
κτρολόγοι 60 

5. Τοπογράφοι Υπομηχανικοί 40 

6. Υπομ/κοί Πολιτικοί - Μηχανολόγοι - Ηλε¬ 
κτρολόγοι 40 

7. Διοικητικοί - Λογιστικοί - Οικονομικοί 30 

8. Εργοδηγοί (κτιριακών, υδραυλικών, συγκοι¬ 
νωνιακών και αρδευτικών έργων) 30 

9. Οδηγοί αυτοκινήτων 180 

10. Τεχνίτες (συνεργείων επισκευών, μαθητευ- 

όμενοι και βοηθοί αρχιτεχνίτες, τεχνίτες, ξυ¬ 
λουργοί, χειριστές τόρνου, πρακτικοί μηχα¬ 
νικοί, γεωργοτεχνίτες) 30 

11. Υδρονομείς (τακτικό και με σύμβαση εργα¬ 
σίας ιδιωτικού δικαίου αορίστου χρόνου) 80 

12. Υδρονομείς (εποχικοί) 70 

13. Λοιπό προσωπικό μη κατονομαζόμενο 30 


Από τις διατάξεις αυτής της απόφασης δεν προκαλείται 
δαπάνη σε βάρος του τακτικού προϋπολογισμού. 

Η ισχύς της παρούσας αρχίζει, από 1ης Ιανουάριου 
1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 1994 

Ο ΥΠΟΥΡΓΟΣ 

Γ. ΜΩΡΑΪΤΗΣ 

-♦- 

Αριθ. 4128/12/94 (6) 

Επανίδρυση Λιμενικού Σταθμού στο Μενίδι Αιτωλοακαρ¬ 
νανίας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Την διάταξη του άρθρου 13 παρ. 2 του Ν. 672/77 
«Περί τροποποιήσεως και συμπληρώσεως του Ν.Δ. 
530/70 «Περί Λιμενοφυλάκων και ετέρων τινών διατά¬ 
ξεων» (ΦΕΚ 235Α). 

β. Την 4128/10/89/25.5.1989 απόφαση ΥΕΝ (ΦΕΚ 
399Β ) και την 4128/8/92/21.9.92 απόφαση ΥΕΝ (ΦΕΚ 
607Β') περί ιδρύσεως και καταργήσεως του Λιμενικού 
Σταθμού Μενιδίου Αιτωλοακαρνανίας αντίστοιχα. 

γ. Την αριθμ. 4128/9/94/24.5.94 πρόταση του Αρχη¬ 
γού του Λιμενικού Σώματος «Επανίδρυση Λιμενικού Σταθ¬ 
μού στο Μενίδι Αιτωλοακαρνανίας», αποφασίζουμε: 

1. Επανιδρύουμε Λιμενικό Σταθμό στο Μενίδι Αιτωλοα¬ 
καρνανίας υπαγόμενο στη Λιμενική Αρχή Πρέβεζας του 
οποίου η δικαιοδοσία και οι αρμοδιότητες καθορίζονται με 
τις αριθμ. 9333/489/8.4.1946 (ΦΕΚ 66Β ) και 46418/ 
5336/24.7.50 (ΦΕΚ 128Β") αποφάσεις Υπουργού Εμπο¬ 
ρικής Ναυτιλίας και από τον κανονισμό που εγκρίθηκε με 
το ΒΔ 260/18.3.70 (ΦΕΚ 78Β) «Περί αρμοδίων Αρχών δι’ 
έκδοσιν, εξόφλησιν και αντικατάστασιν ναυτολογίων 
κ.λπ.». 

2. Από τις διατάξεις αυτής της απόφασης προκαλείται 
δαπάνη σε βάρος του Κρατικού Προϋπολογισμού σε ότι 
αφορά τις λειτουργικές δαπάνες του Λιμενικού Σταθμού 
το ύψος της οποίας δεν μπορεί να προσδιορισθεί επακρι¬ 
βώς, αλλά καλύπτεται από τις εγκεκριμένες πιστώσεις του 
προϋπολογισμού ΥΕΝ τρέχοντος έτους. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Μαΐου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

Αριθ. 4128/13/94 (7) 

Ίδρυση Λιμενικού Σταθμού στη Σαγιάδα Θεσπρωτίας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Την διάταξη του άρθρου 13 παρ. 2 του Ν. 672/77 
«Περί τροποποιήσεως και συμπληρώσεως του Ν.Δ. 
530/70 «Περί Λιμενοφυλάκων και ετέρων τινών διατά¬ 
ξεων» (ΦΕΚ 235Α'). 

β. Την 4128/10/94/24.5.94 πρόταση του Αρχηγού Λι¬ 
μενικού Σώματος «Ίδρυση Λιμενικού Σταθμού στη Σα- 
γιάδα Θεσπρωτίας», αποφασίζουμε: 

1. Ιδρύουμε Λιμενικό Σταθμό στη Σαγιάδα Θεσπρωτίας 
υπαγόμενο στη Λιμενική Αρχή Ηγουμενίτσας του οποίου η 
δικαιοδοσία και οι αρμοδιότητες καθορίζονται με τις 
αριθμ. 9333/489/8.4.1946 (ΦΕΚ 66Β') και 46418/5336/ 
24.7.50 (ΦΕΚ 128Β') αποφάσεις Υπουργού Εμπορικής 
Ναυτιλίας και από τον κανονισμό που εγκρίθηκε με το ΒΔ 
260/18.3.70 (ΦΕΚ 78 Α') «Περί αρμοδίων Αρχών δι' έκδο- 
σιν, εξόφλησιν και αντικατάστασιν ναυτολογίων κ.λπ.». 

2. Από τις διατάξεις αυτής της απόφασης προκαλείται 
δαπάνη σε βάρος του Κρατικού Προϋπολογισμού σε ότι 
αφορά τις λειτουργικές δαπάνες του Λιμενικού Σταθμού 
(ενοίκιο κτιρίου κ.λπ.) το ύψος της οποίας δεν μπορεί να 
προσδιορισθεί επακριβώς, αλλά καλύπτεται από τις εγκε¬ 
κριμένες πιστώσεις του προϋπολογισμού ΥΕΝ τρέχοντος 
έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Μαΐου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

Αριθ. 4128/14/94 (8) 

Ίδρυση Λιμενικού Σταθμού στα Συβότα Θεσπρωτίας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Την διάταξη του άρθρου 13 παρ. 2 του Ν. 672/77 
Περί τροποποιήσεως και συμπληρώσεως του Ν.Δ. 530/70 
«Περί Λιμενοφυλάκων και ετέρων τινών διατάξεων» (ΦΕΚ 
235Α). 

β. Την 4128/11 /94/24.5.94 πρόταση του Αρχηγού Λι¬ 
μενικού Σώματος «Ίδρυση Λιμενικού Σταθμού στα Συβότα 
Θεσπρωτίας», αποφασίζουμε: 

1. Ιδρύουμε Λιμενικό Σταθμό στα Σύβοτα Θεσπρωτίας 
υπαγόμενο στη Λιμενική Αρχή Ηγουμενίτσας του οποίου η 
δικαιοδοσία και οι αρμοδιότητες καθορίζονται με τις 
αριθμ. 9333/489/8.4.1946 (ΦΕΚ 66Β) και 46418/5336/ 
24.7.50 (ΦΕΚ 128Β) αποφάσεις Υπουργού Εμπορικής 
Ναυτιλίας και από τον κανονισμό που εγκρίθηκε με το ΒΔ 
260/18.3.70 (ΦΕΚ 78 Α') «Περί αρμοδίων Αρχών δι’ έκδο- 

σιν, εξόφλησιν και αντικατάστασιν ναυτολογίων κ.λπ.». 

2. Από τις διατάξεις αυτής της απόφασης προκαλείται 
δαπάνη σε βάρος του Κρατικού Προϋπολογισμού σε ότι 
αφορά τις λειτουργικές δαπάνες του Λιμενικού Σταθμού 
(ενοίκιο κτιρίου κ.λπ.) το ύφος της οποίας δεν μπορεί να 
προσδιορισθεί επακριβώς, αλλά καλύπτεται από τις εγκε¬ 
κριμένες πιστώσεις του προϋπολογισμού ΥΕΝ τρέχοντος 
έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Μαΐου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 
-4- 

Αριθ. 1025/1/12-στ ( 9 ) 

Λειτουργία των δημοσίων κέντρων και κυκλοφορία των 
οχημάτων κατά την 12.6.1994, ημέρα διεξαγωγής και 
ψηφοφορίας για την εκλογή αντιπροσώπων στη Συνέ¬ 
λευση των Ευρωπαϊκών Κοινοτήτων (Ευρωπαϊκό Κοι¬ 
νοβούλιο). 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

α. Τις διατάξεις του άρθρου 42 παρ. 2 του Π.Δ. 92/1994 
«Κωδικοποίηση σ' ενιαίο κείμενο των διατάξεων της νομο¬ 
θεσίας για την εκλογή Βουλευτών» (ΦΕΚ Α' 69). 

β. Τις διατάξεις του Π.Δ. 93/1994 (ΦΕΚ Α-70) «Ορι¬ 
σμός ημέρας διεξαγωγής της ψηφοφορίας και της διάρ¬ 
κειας αυτής για την εκλογή αντιπροσώπων στη Συνέλευση 
Ευρωπαϊκών Κοινοτήτων» (Ευρωπαϊκό Κοινοβούλιο). 

γ. Τ ις διατάξεις του άρθρου 27 του Ν. 2081/1992, με το 
οποίο προστέθηκε άρθρο 29Α στο Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ Α' 137). 

δ. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

ε. Τις προτάσεις των αρμοδίων Υπηρεσιών του Υπουρ¬ 
γείου και αποσκοπούντες στην εξασφάλιση των προϋπο¬ 
θέσεων για την τήρηση της τάξεως, κατά την ανωτέρω ψη¬ 
φοφορία, αλλά και στην εξυπηρέτηση των εκλογέων, απο¬ 
φασίζουμε: 

Αρθρο 1 

Λειτουργία Δημοσίων Κέντρων 

1. Η λειτουργία των δημοσίων κέντρων καθορίζεται ως 
εξής: 

α. Εστιατόρια, μαγειρεία, ταβέρνες, ζαχαροπλαστεία 
- και λοιπά συναφή καταστήματα εξυπηρέτησης των ανα¬ 
γκών εστιάσεως του κοινού, που περιλαμβάνονται στα άρ¬ 
θρα 38, 39 και 42 της Α1 β/8577/83 Υγειονομικής Διάτα¬ 
ξης από 06.00 ώρα έως την 23.00 ώρα. 

β. Καφενεία και Κυλικεία από 10.00 ώρα έως την 22.00 
ώρα. 

γ. Εξαιρούνται τα εστιατόρια, μαγειρεία και λοιπά κατα- 
στήματα των ανωτέρω εδαφίων που βρίσκονται μέσα σε 
χώρους λιμένων, αερολιμένων, σιδηροδρομικών σταθμών, 
σταθμών υπεραστικών λεωφορείων, σε οργανωμένες μό¬ 
νιμες αγορές συγκέντρωσης και διάθεσης προϊόντων (μό¬ 
νιμες λαχαναγορές κ.λπ.) στα πρατήρια υγρών καυσίμων 


των Εθνικών δρόμων εφ’ όσον αυτά διανυκτερεύουν κα¬ 
θώς και στα ξενοδοχεία και λοιπά τουριστικά καταλύματα 
για την εξυπηρέτηση των τουριστών πελατών τους. 

δ. Αρτοποιεία και πρατήρια πωλήσεως άρτου μέχρι την 
15.00 ώρα. 

ε. Πρατήρια αποκλειστικής πωλήσεως καπνού μέχρι την 
15.00 ώρα. 

στ. Περίπτερα αναπήρων, πρατήρια πωλήσεως πάγου 
και ανθοπωλεία μέχρι την 24.00 ώρα. 

ζ. Καταστήματα πωλήσεως ειδών λαϊκής τέχνης, όπως 
και τις λοιπές Κυριακές. 

η. Φαρμακεία, σύμφωνα με την καθορισμένη από τον οι¬ 
κείο Σύλλογο σειρά διημερεύσεως και διανυκτερεύσεως. 

θ. Πρατήρια υγρών καυσίμων, όπως και τις λοιπές Κυ¬ 
ριακές. 

ι. Γραφεία Τελετών, καθ’ όλη τη διάρκεια του 24ώρου. 

2. Τα λοιπά δημόσια κέντρα και καταστήματα (κέντρα 
διασκεδάσεως με οποιαδήποτ συγκρότηση και αν λει¬ 
τουργούν αμιγή μπαρ, ανοικτά μπαρ και καφετερίες, αί¬ 
θουσες διενέργειας τεχνικών παιγνίων, θέατρα, κινηματο¬ 
γράφοι κ.λπ.) θα παραμείνουν κλειστά. 

3. Η προσφορά και κατανάλωση οινοπνευματωδών πο¬ 
τών σε όλα τα καταστήματα που θα παραμείνουν ανοικτά, 
ως ανωτέρω, απαγορεύεται. 

Αρθρο 2 

Κυκλοφορία οχημάτων 

1. Η κυκλοφορία αυτοκινήτων, μοτοσυκλεττών και μο¬ 
τοποδηλάτων, είναι ελεύθερη, με τις παρακάτω εξαιρέ¬ 
σεις και περιορισμούς: 

α. Φορτηγά αυτοκίνητα μεγίστου επιτρεπομένου βά¬ 
ρους άνω των 3 1 /2 τόννων απαγορεύεται να κυκλοφορή¬ 
σουν, εκτός εκείνων που μεταφέρουν οπωροκηπευτικά, 
κρέατα, ψάρια, ανθοκομικά προϊόντα και διανέμουν γάλα, 
νερό, πάγο και ημερήσιο και περιοδικό τύπο. 

β. Αγροτικά μηχανήματα, μηχανήματα έργων, μοτοσυ- 
κλέττες και μοτοποδήλατα, επιτρέπεται να κυκλοφορή¬ 
σουν μέχρι 22.00 ώρας. 

2. Οι Υπηρεσίες Τροχαίας, για την αντιμετώπιση εκτά¬ 
κτων συγκοινωνιακών αναγκών, πέντε ημέρες πριν την 
ημέρα της ψηφοφορίας και πέντε ημέρες μετά, προτεί¬ 
νουν στον οικείο Νομάρχη τη δρομολόγηση επιπλέον λεω¬ 
φορείων ΚΤΕΛ ή τη χρησιμοποίηση και άλλων πάσης (ρύ¬ 
σεως κατάλληλων οδικών μεταφορικών μέσων δημόσιας ή 
ιδιωτικής χρήσης, σύμφωνα με τις τις διατάξεις της παρ. 

12 του άρθρου 4 του Ν.Δ. 102/1973 (ΦΕΚ 178 τ.Α'). 

Αρθρο 3 

Οι ανωτέρω απαγορεύσεις ισχύουν για το χρονικό διά¬ 
στημα από 4.00 ώρας της 12.6.1994 έως της 05.00 ώρας 
της 13.6.1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 1994 
Ο ΥΠΟΥΡΓΟΣ 

ΣΤΥΛΙΑΝΟΣ-ΑΓί^,' ,Ζ ΠΑΠΑΘΕΜΕΛΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Δ1α/0/5/57 (10) 

Κατάργηση της παραγράφου 5 του άρθρου 1 της απόφα¬ 
σης ΕΔ2α/01 /27/ΦΝ 294/18/29.3.85 του Υπουργού 
ΠΕ.ΧΩ.ΔΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του νόμου 1418/84 «Δημόσια έργα και 
ρυθμίσεις συναφών θεμάτων» και ιδιαίτερα τα άρθρα 15, 
16 και 17 αυτού. 

2. Την απόφαση 71 /1993 απόφαση του Πρωθυπουργού 
περί καθορισμού αρμοδιοτήτων του Αναπληρωτή Υπουρ¬ 
γού ΠΕ ΧΩ ΔΕ. 

Αφό λάβαμε υπόψη: 

1. Την Δ1α/0/3/19/25.2.94 (ΦΕΚ 149Β/4.3.94) από¬ 
φαση του Αν. Υπουργού ΠΕΧΩΔΕ με την οποία μεταξύ άλ¬ 
λων προστέθηκε στο άρθρο 1 της απόφασης ΕΔ2α/01/ 
27/ΦΝ/294/18/29.3.85 (ΦΕΚ 70 Β/85) του Υπουργού 
ΠΕΧΩΔΕ παράγραφος 5 με την οποία ορίζεται ειδικά ανώ¬ 
τατο όριο προϋπολογισμού αξίας έργου (600 φορές το 
όριο της Α' τάξης), που μπορούν να αναλάβουν οι εργολη¬ 
πτικές επιχειρήσεις Ζ' τάξης του ΜΕΕΠ κατά τις δημοπρα- 
τήσεις που θα γίνουν στα πλαίσια της κατασκευής των οδι¬ 
κών αξόνων: 

α) Πάτρα - Αθήνα Θεσσαλονίκη - Εύζωνοι. 
β) Εγνατία οδός. 

γ) Κόρινθος - Τρίπολη - Καλαμάτα. 

δ) Παράκαμψη Πάτρας. 

ε) Αντίρριο Ιωάννινα - Κακαβιά. 

στ) θεσσαλινίκη - Σέρρες - Προμαχώνας. 

ζ) θεσσαλινίκη - Ν. Μουδανιά. 

η) Κρυσταλλοπηγή - Σιάτιστα. 

θ) Αλεξανδρούπολη - Ορμένιο. 

ε) Λεωφόρος Σταυρού Ελευσίνας - Σπάτων. 

2α) Περιφερειακή Λεωφόρος Υμηττού. 

2β) Βόρειος άξονας Κρήτης. 

2) Την Δ17/α/07/33 (ΦΝ 294/6.4.94 απόφαση του Αν. 
Υπουργού ΠΕΧΩΔΕ (ΦΕΚ 293 Β/21.4.94) με την οποία 
τροποποιήθηκε η παράγραφος 1 του άρθρου 1 της από¬ 
φασης ΕΔ 2α/01/27/ΓΝ 94/18.3.85 του Υπουργού ΠΕ 
ΧΩ ΔΕ (όπως αυτή είχει αντικατασταθεί με την απόφαση 
Δ17/01/78/ΦΝ 294/20.8.90 του Αν. Υπουργού ΠΕ¬ 
ΧΩΔΕ) και ορίστηκε ότι: «Το ανώτατο όριο συνολικού 
προϋπολογισμού αξίας έργου το οποίο μπορεί να αναλάβει 
εργοληπτική επιχείρηση εγγεγραμμένη στην Α' τάξη του 
ΜΕΕΠ για οποιαδήποτε άλλη κατηγορία έργων εκτός από 
την κατηγορία ηλεκτρο-μηχανολογικών έργων ορίζεται σε 
20.000.000 δρχ. Για την κατηγορία των ηλεκτρομηχανο- 
λογικών έργων το όριο αυτό ορίζεται σε 16.000.000 δρχ.. 


3) Ότι μετά την ανωτέρω τροποποίηση (αύξηση) του 
ανωτάτου ορίου προϋπολογισμού αξίας έργου που μπο¬ 
ρούν να αναλάβουν οι εργοληπτικές επιχειρήσεις Α' τάξης 
του ΜΕΕΠ και τις εν τω μεταξύ δημιουργηθείσες συνθή¬ 
κες εξέλιπαν οι λόγοι για τους οποίους είχε θεσπιστεί το 
ειδικό ανώτατο όριο για τις εργοληπτικές επιχειρήσεις Ζ' 
τάξης για τα έργα που αναφέρθηκαν στην ανωτέρω παρά¬ 
γραφο 1. 

4. Το γεγονός ότι από τις διατάξεις τηε παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Καταργούμε την παράγραφο 5 του άρθρου 1 της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Καταργούμε την παράγραφο 5 του άρθρου 1 της από¬ 
φασης ΕΔ2α/01 /27/ΦΝ 294/18/29.3.85 (ΦΕΚ 170β/85) 
του Υπουργού ΠΕ.ΧΩ.ΔΕ η οποία παράγραφος προστέ¬ 
θηκε με την Δ1α/0/3/19/25.2.94 (ΦΕΚ 149Β/4.3.94) 
απόφαση του Αν. Υπουργού ΠΕ.ΧΩ.ΔΕ. 

2. Κατόπιν των ανωτέρω καταργειται και η παράγραφος 
2 της απόφασης Δ1α/0/3/19/25.2.94 του Αν. Υπουργού 
ΠΕΧΩΔΕ ενώ εξακολουθεί να ισχύει η παράγραφος 1 της 
ιδίας απόφασης. 

3. Η ισχύς της παρούσας απόφασης αρχίζει από την δη- 
μοσιεύσή της στην εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 1994 

Ο ΑΝ ΥΠΟΥΡΓΟΣ 

ΙΩΝΝΗΣ ΣΟΥΛΑΔΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην κοινή απόφαση αριθ. Π2β/1359/1994 των Υπουρ¬ 
γών Υγείας, Πρόνοιας και Κοινωνικών Ασφαλίσεων και 
Εθνικής Παιδείας και θρησκευμάτων, που δημοσιεύτηκε 
στο ΦΕΚ 363/18.5.1994 (τ.Β') και αφορά ρύθμιση θεμά¬ 
των αποφοίτων του Εθνικού Σκαγιοπούλειου Αγροτικού 
Ορφανοτροφείου Αρρένων Πατρών, επιφέρονται οι πιο 
κάτω διορθώσεις: 

1) Στην παράγραφο 5 από το λανθασμένο «Ορφανοτρο¬ 
φείων» στο σωστό «Οικοτροφείων». 

2) Στην παράγραφο 6 από το λανθασμένο «Ν. 3650/ 
1982» στο σωστό «Ν. 3650/1928». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



